गुबुन फारसेथिं नेडान एनजिअ’नि सामलायगिरि दिगम्बर नार्जारीआ बुङोदि, आथिखालाव रायजो नाङैनो गथ’सा लांखारनाय जाथाया बारानिफ्राय बारा जाबोगासिनो दं । बेनिखाइनो सुबुं समाजा सांग्रांथि जानांगौ होन्नानै फोरमायो। आरो दिनैनिफ्राय जागायजेन्नाय कार्भान रेलिआ जिल्लानि गुबुन-गुबुन ओनसोलफोराव नायजाब दिन्थिफुंनानै समाजआव सांग्रांथि खालामनो नाजागोन होन्नानै फोरमायो ।